stanford-oval/wikipedia huggingface dataset:
ז'אק לאקאן
ממשיכי הדרך

השפעתו של לאקאן הייתה ניכרת בעיקר בשדות מחשבה כגון סוציולוגיה, ביקורת תרבות ואומנות ופילוסופיה. הזרם המרכזי של הפסיכואנליזה דחה את לאקאן והשפעותיו ניכרו רק במסגרת חוגים מצומצמים שהוגדרו "לאקאנינים" ואשר החלו לצוץ במקומות שונים בעולם ובעיקר באמריקה הלטינית, צרפת, ספרד, איטליה וישראל. כיום קיים מספר רב של ארגונים לאקאניאנים ברחבי העולם, לרבות האסכולה הלאקאניאנית החדשה (New Lacanian School), ארגון הפסיכואנליזה העולמי (World Association of Psychoanalysis), ורבים נוספים.
השפעה לאקאנינית גדולה ניתן למצוא, בין השאר, אצל הוגים כגון לואי אלתוסר, ז'וליה קריסטבה ואלן באדיו. תרומה חשובה לעניין הגובר בלאקאן שהחל בשנות ה-90 הייתה לפילוסוף הסלובני סלבוי ז'יז'ק.
בין ממשיכי דרכו של לאקאן בפסיכואנליזה הם: הפסיכואנליטיקאי ז'אק-אלן מילר, אשר ניהל והקים את האסכולה הלאקאניאנית החדשה לה משויכת הג'יאפ-נלס החברה הישראלית לפסיכואנליזה (GIEP-NLS), אשר פועלת בארץ מזה שנים רבות. חלק מהסמינרים של מילר תורגמו לעברית וראו אור, בין השאר, בהוצאת רסלינג. הפסיכואנליטיקאית קולט סולר, אשר הקימה את הפורום הבינלאומי עם שלוחותיו ונגזרותיו בישראל. הפסיכואנליטיקאית הצרפתייה החשובה פרנסואז דולטו, אשר הייתה בין תלמידיו של לאקאן ומוזכרת בסמינרים שלו. הפסיכואנליטיקאית הצרפתייה מישל מונטרלה, אשר ספרה מתורגם בימים אלו לעברית. הפסיכואנליטיקאי המצרי מוסטפא ספואן, אשר מהווה דמות חשובה בפסיכואנליזה בשפה הערבית. הפסיכואנליטיקאי היהודי התוניסאי ג'רארד חדאד. ועוד רבים אחרים.
הפילוסוף הישראלי ישי מבורך, מבסס חלקים נרחבים מן התאולוגיה אותה הוא מציג, על יסודות לאקאנינים מובהקים.
בישראל כיום, קיימים כמה מרכזים פעילים ללימודי לאקאן-פרויד באוריינטציה קלינית לא-אקדמית. רוב המרכזים קשורים לאסכולה הלאקאניאנית האירופאית ומקיימים אחת לכמה חודשים מפגשים וסמינרים עם מרצים ואורחים מחו"ל. ראוי לציין כי המסלול להכשרה לאקאניאנית אינו מסלול אקדמי במהותו, וכך גם נהוג ברחבי העולם. בעוד ניתן ללמוד תואר באוריינטציה לאקאניאנית, ההכשרה הפסיכואנליטית הלאקאניאנית המובהקת היא דרך אנליזה פרטנית, ומשום כך מוסדות הלימוד באוריינטציה הקלינית, בהתאם להכוונתו של לאקאן עצמו ובהמשך לאוריינטציה אשר התווה פרויד, אינם מניחים את הדגש על לימוד אקדמי.
ביקורות

הפסיכואנליזה בכלל וזו של לאקאן בפרט היו ועודן נתונות לשלל ביקורות מכיוונים ומדיסציפלינות שונות.
מרבית הביקורות כנגד לאקאן טוענות כי סגנונו עמום, ואינו חד משמעי. ידועה התייחסותו המפורסמת של לאקאן לגבי ה"כתבים" (Écrits) שלו (אוסף מאמרים עב כרס מתחילת שנות הוראתו), ש"נכתבו שלא על מנת שיבינו אותם, אלא על מנת שיקראו בהם". גישתו הרדיקלית של לאקאן לשפה, השימוש השונה שהוא עושה במינוחים שגורים והתייחסותו להיבט הסמלי שבשפה ולהיבטים הדמיוניים שהיא מייצרת הם מסובכים וכמעט לא נגישים לקריאה, אלא מצריכים לימוד מקיף ורחב.
נועם חומסקי שפגש את לאקאן מספר פעמים הגדיר את לאקאן כ"משעשע ושרלטן המודע לעצמו". בספרם "נונסנס אופנתי" תוקפים אלן סוקאל וג'ין בריקמונט את השימוש שעשה לאקאן במושגים מתוך המתמטיקה וטוענים כי הם במקרה הטוב מיותרים ובמקרה הרע מוטעים ותוצר של בורות. ראו דוגמה בערך בקבוק קליין.
עם זאת יש לציין שלאקאן עשה שימוש מושאל באלגברה על מנת שזו תקרב את הפסיכואנליזה למשלב הסמלי, ועל ידי כך תמנע אי-הבנות אפשריות שמקורן בפרשניות מוטעות אשר נובעות מהשפעתו של המשלב הדמיוני, אליו התייחס לאקאן רבות בהוראתו.
כתביו שתורגמו לעברית

טלוויזיה, תרגום: בן-ציון בן-משה, כפר-סבא: חנות הספרים, 1991.
אני מדבר אל הקירות, שיחות בקפלה של סנט-אן. רסלינג, 2000.
הסמינר ה-20 (1973-1972) - עוד, רסלינג, 2005. מהדורה שנייה: 2020.
על שמות האב, רסלינג, 2006.
ניצחון הדת / נאום לקתולים, רסלינג, 2008.
מהי הוראתי, רסלינג, 2008.
כתבים, Ecrits, תרגום: נועם ברוך, רסלינג 2015.
לקריאה נוספת

דילן אוונס מילון מבואי לפסיכואנליזה לאקאניאנית, רסלינג, 2005.
אלן ואנייה, לאקאן, רסלינג, 2004.
סלבוי ז'יז'ק, התבוננות מן הצד: מבוא לז'אק לאקאן דרך תרבות פופולרית, רסלינג, 2005.
סלבוי ז'יז'ק, לאקאן עם היצ'קוק, רסלינג, 2005.
מלקולם בואי, לאקאן, דביר, 2005.
דניאל אפרתי, יהודה ישראלי, ‏הפילוסופיה והפסיכואנליזה של ז'אק לאקאן, סדרת אוניברסיטה משודרת, בהוצאת משרד הביטחון – ההוצאה לאור, 2007.
מרקו מאואס, פרויד עם לאקאן, רסלינג, 2007.
יצחק בנימיני, השיח של לאקאן, רסלינג, 2009.
ז'אק אלן מילר, בדרכו של לאקאן, כתר, 2002.
ז'אק-אלן מילר, הפירוש הלאקאניאני, רסלינג, 2009.
ז'אק-אלן מילר, הסימפטום הלאקאניאני, רסלינג, 2010.
ז'אק-אלן מילר, האיווי של לאקאן. רסלינג, 2006.
מרקו מאואס, אהבה היא תמיד של שם - פרויד ולאקאן עם ז'אק-אלן מילר, רסלינג, 2014.
אליזבט רודינסקו, ז'אק לאקאן, ביוגרפיה, רסלינג, 2016.
רות רונן, לאקאן עם הפילוסופים, ההוצאה לאור של אוניברסיטת תל אביב, 2016
הערות שוליים

↑  ראו לדוגמה את הדו"ח של ד"ר לאובה בעלון האגודה הפסיכואנליטית הבינלאומית מתאריך 12 בפברואר 1945. מקטעים מתרגומים לעברית מדו"ח זה ניתן למצוא [כאן].
↑  Hunt, Jamer Kennedy (1995). Absence to presence: The life history of Sylvia Bataille Lacan (France), Rice University
↑  בטרילוגיית ספרים שיצאה לאור בהוצאת "רסלינג": תאולוגיה של חסר [2016]; היהודי של הקצה [2018]; ארון העדות [2019].
↑  יצחק לאור, מחשבות על רכילות, פילוסופיה וז'אק לאקאן, באתר הארץ, 15 בינואר 2016
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007263992205171  PLWABN: 9810645017405606  BIBSYS: 90064827  BNC: 000040765  BNE: XX945105  BnF: cb119104423 (data)  CANTIC: a10462132  CiNii: DA00441877  GND: 118568507  ICCU: CFIV027385  ISNI: 0000 0001 2128 0361  LCCN: n80022983  LNB: 000017142  NDL: 00446613  NKC: jn20000700988  NLA: 36000888  NLG: 71794  NLK: KAC200800551  NSK: 000017003  NTA: 068672578  RERO: 02-A003487310  RKD: 331571  SELIBR: 207933  SNAC: w6sx92k4  SUDOC: 027271765  Trove: 1179543  ULAN: 500234379  VIAF: 36920510   WorldCat (עם VIAF): 36920510
יחסי זימבבואה–יפן

| יחסי זימבבואה–יפן |
| --- | --- |
זימבבואה: יפן


זימבבואה: יפן
שטח (בקילומטר רבוע)
390,757: 377,915
אוכלוסייה
16,713,567: 123,588,993
תמ"ג (במיליוני דולרים)
26,538: 4,212,945
תמ"ג לנפש (בדולרים)
1,588: 34,088
משטר
רפובליקה: מונרכיה חוקתית

יחסי זימבבואה–יפן הם היחסים הדיפלומטיים הרשמיים שבין רפובליקת זימבבואה לבין יפן.
סקירה כללית

רפובליקת זימבבואה ויפן מקיימות יחסים דיפלומטיים רשמיים. היחסים הדיפלומטיים שבין זימבבואה ליפן כוננו ב-18 באפריל 1980, ביום הכרתה של יפן בעצמאותה של זימבבואה.
ביקורים רמי דרג > מזימבבואה ליפן

רוברט מוגאבה, נשיא זימבבואה (1989, 2013, 2015, 2016)
מורגן צ'נגיראי, ראש ממשלת זימבבואה (2012)
אמרסון מננגגואה, נשיא זימבבואה (2019)
נציגויות דיפלומטיות

זימבבואה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.
יפן מיוצגת בזימבבואה בדרג השגרירות, באמצעות שגרירות רשמית שהיא מחזירה בהארארה, בירת המדינה.
התמוטטות גשר מורבי

| --- | --- |

 תאריך:  30 באוקטובר 2022 
 מיקום:  מורבי, גוג'ראט, הודו
 קואורדינטות:  22°49′06″N 70°50′34″E﻿ / ﻿22.818333333333°N 70.842777777778°E﻿ / 22.818333333333; 70.842777777778
 הרוגים:  135
 פצועים:  180
 נעדרים:  100 
  (למפת גוג'ראט מוגדלת) גנדינגאר אחמדאבאדהתמוטטות גשר מורבי(למפת גוג'ראט רגילה) גנדינגאר אחמדאבאדהתמוטטות גשר מורבי he
 
התמוטטות גשר מורבי התרחשה ב־30 באוקטובר 2022, כאשר גשר תלוי להולכי רגל, בן 143 שנים, בעיר מורבי (אנ') שבמדינת גוג'ראט, הודו, אשר עובר מעל נהר מצ'צ'הו (אנ'), קרס. באירוע נהרגו לפחות 135 בני אדם.
רקע

גשר הולכי הרגל במורבי, שאורכו 230 מטרים, נבנה במהלך הראג' הבריטי במאה ה-19, ונחנך ב-20 בפברואר 1879. הגשר היה סגור לשם שיפוצים במשך חצי שנה, ונפתח ב-26 באוקטובר 2022, כארבעה ימים לפני האסון, לרגל הדיוואלי והשנה הגוג'ראטית החדשה.
האסון

יותר מ-400 אנשים היו על הגשר בעת קריסתו, הרבה מעבר לקיבולת שלו, שהיא 150 אנשים. לפחות 135 בני אדם נהרגו באסון. עשרות אנשים נפצעו באורח אנוש, וישנם נעדרים.
האסון התרחש כארבעה ימים לאחר שהגשר נפתח מחדש לאחר שיפוצים.
כחמישה חודשים לאחר התמוטטות ה גשר הוחלפה עיריית מורבי על ידי הממשלה בטענה שהעירייה, שהקמת הגשר הייתה באחריותה, לא קיימה את תפקידיה הבסיסיים.
הערות שוליים

1 2  Reopened a week ago, Morbi bridge was overcrowded: What led to tragedy? 5 points, Hindustan Times, October 30, 2022
↑  ynet והסוכנויות, לפחות 136 הרוגים בהודו: גשר עם מאות אנשים קרס לנהר, באתר ynet, 31 באוקטובר 2022
↑  India bridge collapse: Many feared dead after hundreds plunge into river באתר סקיי ניוז, 30 באוקטובר 2022 (באנגלית)
↑  Hundreds plunge into river after India bridge collapses באתר BBC, ‏ 30 באוקטובר 2022 (באנגלית)
↑  Suspension bridge collapse: 5 months after deaths of 135, Gujarat govt supersedes Morbi municipality, The Indian Express, ‏2023-04-11 (באנגלית)
יחסי הודו – הרשות הפלסטינית

| יחסי הודו – הרשות הפלסטינית |
| --- | --- |
הודו: הרשות הפלסטינית


הודו: הרשות הפלסטינית
שטח (בקילומטר רבוע)
3,287,263: 6,220
אוכלוסייה
1,454,183,987: 5,519,031
תמ"ג (במיליוני דולרים)
3,549,919: 17,396
תמ"ג לנפש (בדולרים)
2,441: 3,152

יחסי הודו–הרשות הפלסטינית הם היחסים הדו צדדיים בין הודו והרשות הפלסטינית. יחסים אלו הושפעו במידה רבה ממאבק העצמאות נגד הקולוניאליזם הבריטי. הודו הכירה בפלסטין בעקבות הכרזת העצמאות הפלסטינית ב-18 בנובמבר 1988; אף שהיחסים בין הודו לאש"ף כוננו לראשונה בשנת 1974.
לאור הסכסוך בין הודו לפקיסטן, חתרה הודו לחזק את מעמדה בעולם המוסלמי ונמנעה מליצור קשרים דיפלומטיים עם ישראל. אף על פי שהקשר מעט נפגע בסוף שנות ה-80 וה-90, שכן ההכרה בישראל הביאה לחילופים דיפלומטיים הודו תרמה 10 מיליון דולר לתקציב השנתי של הרשות הפלסטינית בהזדמנות אחת.
מאז כינון היחסים הדיפלומטיים בין הודו לישראל ב-1992 חל שיתוף פעולה מוגבר ביניהן במיזמים צבאיים ומודיעיניים, ונפילת ברית המועצות והתגברות הפעילות האסלאמיסטית נגד שתיהן חיזקו את היחסים ביניהן. מאז, התמיכה ההודית במדינה פלסטינית נהייתה פושרת, אם כי הודו עדיין מכירה בלגיטימיות של שאיפותיה של הרשות הפלסטינית.
ראש הממשלה נרנדרה מודי הפך לראש הממשלה הראשון בהודו שביקר ברשות הפלסטינית במהלך ביקורו בישראל בשנת 2018.
היסטוריה > כינון יחסים

הודו הייתה המדינה הלא-ערבית הראשונה שהכירה באש"ף כנציג הלגיטימי היחיד של העם הפלסטיני. משרד אש"ף הוקם בניו דלהי בשנת 1975, עם יחסים דיפלומטיים מלאים שהוקמו במרץ 1980. הודו הכירה במדינה פלסטינית ב-18 בנובמבר 1988, שלושה ימים לאחר הכרזת העצמאות הפלסטינית; ב-15 בנובמבר 1988 אף שהיחסים בין הודו לאש"ף נוצרו לראשונה בשנת 1974.
היסטוריה > שדרוג היחסים

הודו פתחה משרד נציגויות בעזה ב-25 ביוני 1996. נאמר כי התמיכה ההודית היא "עקבית תמיכה בלתי מעורערת" בנושא הפלסטיני, שבו הוא היה שותף לתפיסה כי שאלת פלסטין היא לב לבו של הסכסוך הישראלי-ערבי. לפיכך הודו תמכה בעקביות בזכותו הלגיטימית של העם הפלסטיני למדינה ובצורך הכרח הנובע בשלום צודק, מקיף ומתמשך באזור המבוסס על החלטות מועצת הביטחון של האו"ם 242, 338 ו-425, כמו גם על עקרון מסירת שטחים. הודו תמכה גם בוועידת מדריד באוקטובר 1991.
הודו השתתפה בוועידת אנאפוליס בשנת 2007. ממשלת הודו ציינה את הרלוונטיות הישירה עבור הודו בנושא והעדיפה את הקמתה של "מדינת פלסטין ריבונית, עצמאית ומאוחדת", וטענה כי תמיכתה בעניין נותרת ללא עוררין. שר החוץ ההודי, פרנב מוקהרג'י, תדרך את הוועדה המייעצת במשרדו באומרו: "תמיכתה של הודו בעניין הפלסטיני לא נפקדה." כמעט שנה לאחר מכן, כמחווה של סולידריות עם העניין הפלסטיני, העניקה הודו שטח נדל"ן יקר במובלעת הדיפלומטית המובחרת של הבירה ההודית לבניית שגרירות של נשיא הרשות הפלסטינית מחמוד עבאס. המתנה הדגישה "סולידריות בלתי מעורערת ומחויבות אל פלסטין העצמאית" של הודו נתפסה על ידי כמה לאזן את היחסים ההולכת וגדלה שלה עם ישראל. בביקורו אמר עבאס כי הודו מילאה תפקיד גדול בתהליך השלום במערב אסיה. לאחר קבלת הפנים החגיגית ומשמר הכבוד בחזיתו של רשטרפטי בהוון, אמר עבאס כי היחסים בין הודו לפלסטין היו תמיד טובים וכי שתי המדינות עושות מאמצים לשפר את היחסים הללו. למחרת אמר ראש ממשלת הודו מאנמוהאן סינג, "הודו מאמינה כי הפתרון צריך להתבסס על החלטות האו"ם הרלוונטיות, יוזמת השלום הערבית ומפת הדרכים של הרביעייה וכתוצאה מכך מדינת פלסטין ריבונית, עצמאית, בת קיימא ומאוחדת שחיה בתוך גבולות מאובטחים ומוכרים, זה לצד זה בשלום עם ישראל. בשנת 2008, ראש הממשלה של הודו גם נתן הצהרה כי "אנו מקווים לראות את פלסטין ריבונית, עצמאית, ומאוחדת, בשיתוף ובשלום עם ישראל. אישרתי את עמדתנו בנושא זה בפני הנשיא עבאס במהלך שיחתנו היום." בהודעה משותפת גם הוסיף כי "הודו קראה גם קץ להרחבת התנחלויות ישראליות בפלסטין הכבושה ולהקלה משמעותית של הגבלות על תנועה חופשית של אנשים וסחורות בתוך פלסטין."
בביקור בהודו הצהיר אבו מאזן כי "היחסים ההולכים וגדלים של הודו עם ישראל אינם מהווים דאגה לפלסטינים" מכיוון שהתמיכה של ניו דלהי בעצמאות פלסטינית נותרה ברורה. בעודו מדבר על מעורבותה ההולכת וגוברת של הודו עם ישראל, במיוחד בתחום ההגנה, אמר עבאס, "יחסי הודו עם ישראל הם החלטתה הריבונית. אנחנו לא מתכוונים להתערב. אנו יודעים היטב כי הודו תומכת במאבק הפלסטיני להשגת עצמאות משלה."
סיוע הודי לרשות הפלסטינית

בוועידת התורמים בוושינגטון די. סי. באוקטובר 1995 התחייבה הודו מיליון דולר לסיוע לעם הפלסטיני. בוועידת ההתחייבות שלאחר מכן בפריז בינואר 1996 התחייבה הודו מיליון דולר נוסף ששימש לבניית מרכז וספרייה לפעילות של המכללה הטכנית פלסטין בדיר אל-בלח וספרייה נוספת באוניברסיטת אל-אזהר בעזה. בכנס תורמים בינלאומי נוסף בוושינגטון די. סי. ב-30 בנובמבר 1998 התחייבה הודו מיליון דולר נוספים. סכום של 300,000 דולר הועבר לאוניברסיטת אל-אזהר לבניית שתי קומות נוספות לספריה. הסכום הנותר נוצל לתוכנית לפיתוח משאבי אנוש.
לאחר ביקור של משלחת ביטחונית בהודו במרץ 1997, בראשות ראש כוחות הביטחון הפלסטינים, מייג'ור גנרל נאסר יוסף, הציעה הודו 51 משבצות אימונים ביטחוניות מיוחדות לפלסטינים בענפים שונים במהלך השנים 1997–1998. הודו המשיכה להציע 8 מלגות במסגרת תוכניות ICCR לסטודנטים פלסטינים ללימודים גבוהים בהודו, תוך שהיא מציעה כמה משבצות לקורסי הכשרה במסגרת תוכנית ITEC.
באוקטובר 2008 ביקר אבו מאזן בניו דלהי, שם נפגש עם ראש ממשלת הודו מנמוהאן סינג שהודיע על סיוע בסך 20 מיליון דולר לרשות הפלסטינית והבטיח לעשות כל שביכולתה כדי לעזור לה במאמציה של הרשות הפלסטינית.
מחמוד עבאס ערך ביקור ממלכתי בהודו בספטמבר 2012, במהלכו הודו התחייבה לסיוע בסך 10 מיליון דולר. גורמים רשמיים בהודו אמרו כי זו התרומה השלישית כזו, והוסיפו כי ניו דלהי מחויבת לסייע לפרויקטים אחרים של פיתוח. הודו גם הבטיחה תמיכה בהצעתה של פלסטין לחברות מלאה ושווה באו"ם. שלושה הסכמים - על בניית בתי ספר, על טכנולוגיות מידע והקניית הכשרה מקצועית - נחתמו בין הצדדים לאחר השיחות. ראש ממשלת הודו מנמוהאן סינג אמר: "התמיכה בעניין הפלסטיני היא אבן יסוד במדיניות החוץ של הודו. חזרתי על תמיכתה הנחרצת של הודו במאבקו של העם הפלסטיני להשגת מדינת פלסטין ריבונית, עצמאית, בת קיימא ומאוחדת עם בירתה בירושלים המזרחית."
ב-29 בדצמבר 2018 השתתף שגריר הרשות הפלסטינית בפקיסטן ולד אבו עלי בכנס ג'יהאדיסטי בפקיסטן בו נקרא לג'יהאד נגד הודו בקשמיר ונגד ישראל. הודו מחתה בפני הרשות על האירוע, והדבר גרם להחזרת השגריר לרשות.
סיוע הודי לרשות הפלסטינית > פליטים

הקבוצה הראשונה של פליטים פלסטינים מעיראק הגיעה להודו במרץ 2006. בדרך כלל הם לא הצליחו למצוא עבודה בהודו מכיוון שדיברו רק ערבית, אם כי חלקם מצאו עבודה בארגונים לא ממשלתיים של הודו. לכולם ניתנה גישה חופשית לבתי חולים ממשלתיים. מתוך 165 הפליטים הפלסטינים מעיראק בהודו, 137 מהם קיבלו אישור ליישוב מחדש בשוודיה.
קשרים תרבותיים

כמו בחלק ניכר מהעולם השלישי, כולל מזרח אירופה, דרום-מזרח אסיה והפריפריה של דרום אסיה, המורשת הבוליוודית ממשיכה לבנות הרשאות כוח רכות להודו.
קשרים כלכליים

חברה הודית, M / s Satyam‏, Hyderabad (ו-M / s United Information Technology), קיבלה במשותף מ-Palestine Telecommunications Co חוזה לאספקה והטמעה של מערכת פיננסית אורקל בשכם.
ביקורים דו-צדדיים

יאסר ערפאת ביקר בהודו בתאריכים 20–22 בנובמבר 1997. כמו כן הוא ביקר בהודו ב-10 באפריל 1999. בשנת 1997 נחתם מזכר הבנות בנושא שיתוף פעולה בין שתי המדינות. ה-MOU קבע מסגרת מובנית לשיתוף פעולה דו-צדדי בתחומים מגוונים כגון מסחר, סחר, תרבות, מדע וטכנולוגיה, שיתוף פעולה תעשייתי, מידע ושידור, בין היתר. ערפאת הניח גם את אבן היסוד של אולם שהוקם על ידי הליגה ההודית-ערבית בהיידראבאד. באפריל 1997 השתתף בוועידת השרים ה-12 של המדינות הבלתי-מזדהות, שם נאם במושב מיוחד.
מנכ"ל ועדת הבחירות ברשות הפלסטינית ביקר גם בהודו בפברואר 1998 כדי להכיר את הליך הבחירות בהודו. שר השיכון והאנרגיה הפלסטיני עבד רחמן חמאד ביקר בהודו באפריל 1998 כדי להשתתף בסמינר נוסף שארגנה מועצת השגרירים הערבים. חבר בוועד הפועל של הפת"ח, האחראי על קשרי חוץ וחבר המועצה הלאומית הפלסטינית, חני אל-חסן, ביקר בהודו כנציג אש"ף כדי להשתתף בקונגרס ה-17 של המפלגה הקומוניסטית של הודו שהתקיים בצ'נאי בין התאריכים 18–20 בספטמבר 1998.
משלחת רשמית הודית ביקרה ברשות הפלסטינית במאי 1997 ונפגשה עם ערפאת בעזה. השר לענייני חוץ, סאלם שרוואני, פגש את שר החוץ הפלסטיני, פארוק קדומי, בתוניס ב-5 בספטמבר 1997. בעקבות זאת הושלם בנובמבר 1997 הסכם על שיתוף פעולה דו-צדדי בין ממשלת הודו והרשות הפלסטינית, והתחזק שיתוף הפעולה בתחום המסחר, התרבות והמידע.
ראש הממשלה נרנדרה מודי ביקר ברשות הפלסטינית ב-10 בפברואר 2018.
יהודי טיבולי

יהודי טיבולי הם יהודים שחיו בעיר טיבולי שבאיטליה.
הנוכחות היהודית הראשונה בעיר הייתה בתחילת שנת 1301 ועיסוקם העיקרי של יהודי העיר היה רפואה.
במאה החמש עשרה הרמה התרבותית של הקהילה הגיעה לרמה גבוהה, על פי מספר הקודקסים שאוחסנו בספריות הגדולות.
טיבולי שימשה  מקום כינוסה של מועצת הקהילות היהודיות של איטליה המועצה התכנסה כדי לדון בחוקים האנטי יהודיים שנחקקו על ידי המועצה של בזל (1431-1449).
בית הקברות של הקהילה היהודית נמצא  שלושה קילומטרים ממרכז העיר לאורכו של רחוב טיבורטינה. בתקופה מאוחרת יותר הארכיונים מצביעים על מיקום  בית הקברות  ליד רחוב רוקה פיאה. 
בהסתמך על  מקורות ארכיוניים בית הכנסת היה ממוקם באזור שבין הרחוב דאי גרני ורחוב פלטינה, זה האחרון היה ידוע כ”רחוב היהודים”. הבניין  שהשתלב במשך מאות השנים יחד עם המבנים השונים ובסופו של דבר נהרס ובשנת 1937 כדי להרחיב את רחוב פלטינה.
הגטו היהודי היה  סגור בשני שערים האחד תחת קשת  מימי הביניים בתחילת רחוב גרנאי שממול כיכר  פלטינה  והשער השני  בסוף רחוב גרנאי  מול רחוב פלטינה.
לפי מקורות עתיקים משפחת ונטורה יצאה מטיבולי יחד עם עוד יהודים  שגורשו על ידי האפיפיור פיו החמישי בשנת 1568 (עמק הבכא, דף קי"ט).
בכנסיית סן סילבסטרו נמצא על הקיר ציור פרסקו מהמאה ה-12, המתאר קבוצה של יהודים המעורבים בסכסוך עם הבישוף סילבסטר, הסכסוך התקיים ב-315.
אזכורים

Storia di Tivoli dalla sua origine fino al secolo XVII. page 16.
Jump up ^ The Jews in the World of the Renaissance - Moses Avigdor Shulvass. page 89.
Jump up ^ Emeq haBocha - Josef Choen, page 119.
Filippo Alessandro Sebastiani, Viaggio a Tivoli antichissima città latino-sabina fatto nel 1825, Fuligno 1828 - pag. 108
Lazio Itinerari ebraici. I luoghi, la storia, l'arte. Editore Marsilio, 1997 ISBN 883176795X
יהודי עם אווז

| --- | --- |

 מידע כללי
 צייר:  ניקולאיה גריגורסקו 
 תאריך יצירה:  1880 
 טכניקה וחומרים:  צבעי שמן על בד
 ממדים בס"מ
 רוחב:  75 ס״מ 
 גובה:  43 ס״מ 
 נתונים על היצירה
 זרם אמנותי:  אימפרסיוניזם 
 מיקום:  המוזיאון הלאומי לאמנות של רומניה
 
יהודי עם אווז (ה) (ברומנית: Evreu cu gâscă) הוא ציור שמן של ניקולאה גריגורסקו. אין על הציור תאריך, אך מקובל, על סמך בול ההכנסה שמצויר בו והצגת הציור בתערוכה בסלון הרשמי של פריז ב-1880, שצויר באותה שנה. נושא הציור ותוכנו מפורשים בדרך כלל כביקורת על מצב היהודים חסרי האזרחות ברומניה של התקופה ועל השחיתות השלטונית.
המעמד האזרחי-משפטי של יהודי רומניה העסיק רבים ברומניה ומחוץ לה במשך דורות, והיה נתון לשינויים. באוקטובר 1879 נענתה רומניה ללחצים ושינתה את סעיף 7 בחוקתה ולאחר השינוי הסעיף קבע: "השוני באמונות הדתיות ובהשקפות אינו מהווה ברומניה מכשול בהשגת הזכויות האזרחיות והפוליטיות ובשימוש בהן". לקבלת אזרחות התנאים הבאים:
הגשת בקשה לשלטון ובה יפורטו ההון העצמי, משלח היד והרצון לדור ברומניה
ותק של עשר שנות מגורים ברומניה והוכחה להיותו מועיל למדינה
הבקשות נזקקו לאישור בתי המחוקקים של רומניה, כל אחת בנפרד. תהליך ההתאזרחות של היהודים הפך למסלול ביזוי וסחיטת טובות הנאה עם מעט מאוד סיכויי הצלחה. על רקע זה צייר הצייר הרומני הנודע, ניקולאה גריגורסקו, ציור שמן של היהודי עם אווז. התמונה הוצגה ב-1880 בתערוכה בפריז והשם המקורי היה: Juif moldave allant demander la naturalisation à l'Assemblée roumaine ("יהודי ממולדובה בדרכו לפרלמנט הרומני, כדי לבקש התאזרחות"). זו לא הייתה פעם ראשונה שגריגורסקו צייר יהודים דתיים, אך הפעם, בנוסף לאווז, היהודי מחזיק בידו מכתב-בקשה מבויל בבול הכנסה, שניתן לקרוא את הכתוב עליו: המכתב מופנה לנשיא ולחברי בית המחוקקים. כלכלתם של יהודי מולדובה הייתה מבוססת במידה רבה על גידול אווזים ואכילת בשרם ושומנם. הציור הוא למעשה התייחסות אירונית של גריגורסקו לתהליך ההתאזרחות - בעיני הצייר, היהודי העני והתמים מבקש התאזרחות ומביא את האווז כדמי שלמונים לקידום התהליך. הציור זכה לתהודה גדולה, אך לא כל המביטים בו מתעמקים במכתב ובמשמעותו.
לאחר סגירת התערוכה של 1880 הציג גריגורסקו, ב-1887, את התמונה בתערוכת היחיד שפתח בפריז, בשדרת האיטלקים (אנ') ולאחר מכן הוצג בתערוכה ברומניה. בתערוכה ברומניה ביקר הרומני העשיר ביותר באותה תקופה, גאורגה קנטאקוזינו, שקנה את התמונה תמורת 8,000 מטבעות זהב, המחיר המוערך בתקופה המודרנית בכ-90,000 אירו. כעת התמונה היא בבעלות המוזיאון הלאומי לאמנות של רומניה (אנ').
ציור יהודים היה נושא חביב במיוחד על גריגרסקו והוא יצר תמונות נוספות המנציחות יהודים, כשהמודלים שלו היו יהודי חבל מולדובה ויהודי גליציה, אליה נסע שלוש פעמים.
הערות שוליים

↑  בעברית ברירת המחדל היא אווז, בזכר, אך ברומנית ברירת המחדל היא אווזה, בנקבה - אין לראות בכך ידיעה ממשית על מין העוף.
↑  אנדריי אוישטאנו, "מדוע יהודי רומניה הם אחרים" (ברומנית)
יוסף פרידנזון

אין תמונה חופשית
יוסף פרידנזון (תרפ"ג, 1923 – י"ג באדר תשע"ג, 23 בפברואר 2013) היה עיתונאי ועסקן יהודי אורתודוקסי בארצות הברית, עורך ביטאון אגודת ישראל בארצות הברית "דאס אידישע ווארט".
קורות חיים

נולד בלודז' שבפולין, בנו של אליעזר גרשון פרידנזון, פעיל אגודת ישראל וממייסדי הביטאון "בית יעקב זשורנאל", שנמנה עם חסידות גור. למד בישיבת חכמי לובלין. בצעירותו היה מפעילי צעירי אגודת ישראל בפולין. במלחמת העולם השנייה שהה במשך תקופה בגטו לודז' ולאחר מכן נמלט למקומות מסתור שונים.
לאחר תום המלחמה היגר לארצות הברית. עם בואו החל בפעילות של עזרה וסיוע לפליטי השואה ובכללם ליתומים גלמודים ששכלו את הוריהם ובני משפחתם.
בשנת תשי"ד (1954) ייסד פרידנזון את הירחון היידי "דאס אידישע ווארט", שהיה גרסה חדשה לביטאון אגודת ישראל בשם זה שיצא בגרמניה בשנים 1947 - 1948 עבור פליטי השואה ששהו במחנות העקורים. במשך כשישים שנה היה עורך העיתון והכותב המרכזי בו. הירחון הביא את דברה של אגודת ישראל בארצות הברית ופרסם ידיעות ומאמרים מחיי היהדות האורתודוקסית בארצות הברית וישראל. כמו כן הכיל העיתון דברי תורה והגות, ביוגרפיות של גדולי הרבנים, ועסק רבות בהנצחת עולם התורה והחסידות בפולין שנכחד בשואה. במקביל לכתיבתו בעיתון יזם פרידנזון פרויקטים להנצחת יהדות פולין והרצה במסגרות שונות על מסירות הנפש והגבורה היהודית בתקופת השואה.
פרידנזון היה מבכירי עסקני אגודת ישראל בארצות הברית. היה מקורב לגדולי הרבנים שם, ובראשם הרב אהרן קוטלר, הרב משה פיינשטיין והאדמו"רים מבויאן וקופישטניץ.
נפטר בניו יורק בשנת תשע"ג, בהיותו בן תשעים, והובא לקבורה בהר המנוחות בירושלים.
יום הצב העולמי

| --- | --- |
צב ים
צב ים
 סוג:  מועד בין-לאומי 
 סיבה:  העלאת המודעות לצבים
 מועד
 תאריך:  23 במאי
 
יום הצב העולמי הוא מועד בינלאומי המצוין כל שנה ב-23 במאי, על ידי מדינות רבות, להעלאת המודעות לצבים. היום הוכרז על ידי "ארגון הצלת הצבים האמריקני" בשנת 2000. במהלך היום נערכים מפגשים וכנסים לחינוך ולמודעות בנושא הצבים, כולל דרכי טיפול ושימורם.
מטרת יום זה היא להעלות את המודעות לנושאים הקשורים בצבים, לקדם שינוי עמדות בנושאים של שמירה עליהם ולהגביר את שיתוף הפעולה של כל המדינות, כדי שאוכלוסיית הצבים לא תיפגע.
יום הצב העולמי מצוין ברחבי העולם בפעילויות רבות, כמו התחפשות לצבים, תהלוכות, פעילויות מיוחדות, תחרויות כתיבה, ציור כרזות בבתי הספר וכדומה.
ז'ירז'ור

דג טרוטה חומה שנלכד בעזרת דמוי דג
ז'ירז'ור היא שיטת דיג שבה משתמש הדייג בחכה ובפתיון מלאכותי שאותו מניע הדייג במים על מנת לדמות דג בתנועה. מקור המילה ז'ירז'ור הוא במילה הערבית "ז'ר" שמשמעותה "לגרור". בשיטה זו משתמשים דייגים חובבים ואין בה שימוש בדיג מסחרי הנזקק ללכידה של כמות דגים גדולה בזמן קצר.